open-index/open-wikipedia-markdown huggingface dataset:
Torsti Koskinen (oikeusmurhan uhri)

**Torsti Ossian Koskinen** oli kirvesmies, jota syytettiin ja joka tuomittiinkin vuonna 1963 tapahtuneesta Pirkko Ryhäsen murhasta. Murhan aikaan 39-vuotias Koskinen todettiin myöhemmin syyttömäksi. Tuomio olikin ollut rankka oikeusmurha; Koskinen vapautettiin vuonna 1970 ja hän sai korvauksia.

## Murha, tutkinta ja tuomio

16-vuotias koululainen, Pirkko Inkeri Ryhänen (syntynyt Iisalmessa), murhattiin Helsingin Kumpulassa metsikössä lähellä Jyrängöntietä. Murha tapahtui iltamyöhällä Ryhäsen ollessa palaamassa kotiinsa iltakoulusta. Ryhästä vastaan tullut poikaystävä tuli murhapaikalle ja huutoja kuullut todistaja juoksi paikalle. Ryhänen kuoli 20 puukoniskuun.

Tekijää ja motiivia alettiin etsiä. Joitain kymmeniä minuutteja ennen henkirikosta Torsti Koskinen oli viiltänyt leipäveitsellä nuorta miestä kasvoihin 300 metrin päässä tapahtumapaikasta. Sen jälkeisistä tapahtumista ehdonalaisessa vapaudessa ollut humalainen Koskinen ei muistanut mitään. Eräänlainen "ajatuskoe", mitä illan aikana olisi voinut tapahtua, johti siihen, että muistamattoman epäillyn tulkittiin tunnustaneen murha. Koskisen vaatteiden veritahra saattoi veriryhmän perusteella olla peräisin Ryhäsestä, loukkaantuneesta nuorukaisesta tai Koskisesta itsestään.

Tapahtuman jälkeen hattupäisestä, ulsterissa kulkeneesta miehestä oli havaintoja, mutta todistajat eivät tunnistaneet Koskista mitenkään varmasti. Murhapaikan kengänjäljet eivät sopineet Koskisen käyttämiin kenkiin. Komisario Väinö Haukka oli tutkinnassa vakaasti Koskisen syyllisyyttä vastaan. Hänet kuitenkin siirrettiin sivuun tutkinnasta. Koskisen tuomion perusteena olleet todisteet olivat osittain hataria. Ryhänen oli esimerkiksi surmattu puukolla, Koskisella oli edeltävässä tapahtumassa ollut leipäveitsi. Koskinen sai 12 vuoden kuritushuonetuomion.

## Uusi tutkinta ja vapautus

Syyttömyyttään vakuutteleva vanki Koskinen kirjelmöi viranomaisille vuosien ajan tuloksetta. Vuonna 1970 toinen vanki Pekka Tapio Lappalainen (Ryhäsen kanssa saman ikäinen) tunnusti Ryhäsen murhan. Koskinen kuuli tästä ja otti yhteyttä eduskunnan oikeusasiamies Risto Leskiseen. Leskinen määräsi uuden tutkinnan ja Koskinen vapautettiin. Valtio maksoi Koskiselle 93&nbsp;290 markan korvaukset.

Murhapäivänäkin tinnerihumalassa ollutta Lappalaista ei kuitenkaan tuomittu. Silminnäkijöiden kuvaus ei sopinut yhteen epäillyn olemuksen ja vaatetuksen kanssa.  Lappalainen oli nuori, pienikokoinen ja hintelä. Hän oli pukeutunut pusakkaan ja oli yleensä paljain päin. Lappalainen peruikin tunnustuksensa. Murha jäi selvittämättä.

## Oikeusmurhan käsittelyä kirjoissa ja elokuvissa
* Juhani, Risto: dokumenttiromaani *Torsti Ossian Koskinen: syyllinen-syytön*, Tammi 1971
* Kurkvaara, Maunu: elokuva *[[Maunu Kurkvaaran Kujanjuoksu|Kujanjuoksu]]*, 1971
* Åke Lindmanin juontama dokumenttielokuva *Erehdys*, osa sarjaa *[[Ei vanhene koskaan]]*, Yle 1997

## Lähteet
* Mäntysalo, Jesse: Suomen pahin oikeusmurha oli järkyttävä erehdysten sarja; Yle 25.12.2025
### Viitteet

## Aiheesta muualla
* K1, J7: Erehdys. Torsti Koskinen; Yle
* , katsottavissa kokonaan.
György

**György** (äännetään [ˈɟørɟ], ”djördj”) on miehen etunimi. 

Nimi on unkarilainen muoto kristinuskon pyhimyksen nimenä tunnetuksi tulleesta, alkuaan kreikkalaisperäisestä *[[Georgios]]*-nimestä, jonka jatkajia ovat myös esimerkiksi suomen *[[Yrjö]]* ja *[[Jyrki]].* Unkarissa György oli vuosisatojen ajan viiden yleisimmän miehennimen joukossa, ja sen suosio on lähtenyt todella laskemaan vasta 1900-luvun jälkipuoliskolla. Vuonna 2020 sen sai ensimmäiseksi etunimekseen Unkarissa vain 20 poikalasta.

György-nimen tavallinen lempinimimuoto on *Gyuri,* ja sen naispuolisia vastineita ovat *Györgyi* ja *Györgyike.*

## Tunnettuja György-nimisiä

* György Bakcsi (s. 1933), unkarilainen shakkitehtävien laatija
* György Bessenyei (1747–1811), unkarilainen kirjailija
* György Bródy (1908–1967), unkarilainen vesipalloilija
* György Csányi (1922–1978), unkarilainen pikajuoksija
* György Cziffra (1921–1994), unkarilainen pianisti
* György Dózsa (k. 1514), unkarilainen talonpoikaiskapinan johtaja
* György Erdélyi (1947–2013), unkarilainen keihäänheittäjä
* György Faludy (1910–2006), unkarilainen runoilija
* György Gedó (s. 1949), unkarilainen nyrkkeilijä
* György Grozer (s. 1984), unkarilais-saksalainen lentopalloilija
* György Gurics (1929–2013), unkarilainen painija
* György Hevesy (George de Hevesy, Georg von Hevesy) (1885–1966), unkarilainen fysikaalinen kemisti ja kemian Nobel-palkinnon saaja
* György Horkai (s. 1954), unkarilainen vesipalloilija
* György Hölvényi (s. 1962), unkarilainen poliitikko
* György G. Kardos (1925–1997), unkarilainen kirjailija
* György Kenéz (s. 1956), unkarilainen vesipalloilija
* György Kolonics (1972–2008), unkarilainen kilpameloja
* György Konrád (1933–2019), unkarilainen kirjailija
* György Kulin (1905–1989), unkarilainen astronomi
* György Kurtág (s. 1926), unkarilainen säveltäjä
* György Kárpáti (1935–2020), unkarilainen vesipalloilija
* György Ligeti (1923–2006), unkarilais-itävaltalainen säveltäjä
* György Lukács (1885–1971), unkarilainen filosofi
* György Lázár (1924–2014), unkarilainen poliitikko
* György Mészáros (1933–2015), unkarilainen kilpameloja
* György Mihálka (s. 1988), unkarilainen näyttelijä
* György Moldova (1934–2022), unkarilainen kirjailija
* György Nébald (s. 1956), unkarilainen miekkailija
* György Piller (1899–1960), unkarilainen miekkailija
* György II Rákóczi (1621–1660), Transilvanian ruhtinas
* György Sarlós (s. 1940), unkarilainen kilpasoutaja
* György Sárosi (1912–1993), unkarilainen jalkapalloilija
* György Sebők (1922–1999), unkarilainen pianisti
* György (George) Soros (s. 1930), unkarilais-yhdysvaltalainen suursijoittaja
* György Spiró (s. 1946), unkarilainen kirjailija ja dramaturgi
* György Terebesi (1932–2021), unkarilaissyntyinen viulisti
* György Tumpek (1929–2022), unkarilainen uimari
* György Vizvári (1928–2004), unkarilainen vesipalloilija
* György Zala (s. 1969), unkarilainen kilpameloja
* György Zala (1858–1947), unkarilainen kuvanveistäjä
* György Zemplényi (1953–1999), unkarilainen huijari

## Lähteet
Saana Nilsson

**Saana Nilsson** (s. 1983) on suomalainen yrittäjä ja valtiotieteiden maisteri pääaineenaan poliittinen historia.

Nilsson aloitti Suojelupoliisissa vuonna 2009 korkeakouluharjoittelijana. Sittemmin hän toimi tietopalvelusihteerinä, tilannekeskuspäivystäjänä, kansainvälisten asioiden asiantuntijana, tutkijana, terrorismin pääanalyytikkona, yhteiskuntasuhteiden päällikkönä ja viimeisimpänä esikuntapäällikkönä.

Vuoden 2025 lokakuusta lähtien Nilsson on toiminut turvallisuusalan yrittäjänä. 

Nilssonin esikoiskirja *Suojeluenkeli* (Gummerus, 2026) kertoo hänen arjestaan tiedusteluorganisaation sisällä ja nuoren naisen henkisestä kasvusta konservatiivisessa työympäristössä.

## Teokset
* 

## Lähteet

## Aiheesta muualla
*Saana Nilssonin kotisivu
Maadekreetti

**Maadekreetti** on toisen yleisvenäläisen neuvostokongressin lokakuun vallankumouksen yhteydessä 8. marraskuuta 1917 antama määräys maan yksityisen omistusoikeuden lakkauttamisesta ja omistusoikeuden siirtämisestä kansalle ilman korvausta. Maadekreetin seurauksena yhteensä 150 miljoonaa hehtaaria viljelymaata, niittyä ja metsää takavarikoitiin yksityisiltä maanomistajilta ja jaettiin kommuuneille. Tammikuussa 1918 maadekreettiä täydennettiin kieltämällä maan myynti, vuokraus ja kiinnitys.

## Lähteet
Bahar Junctionin metroasema

**Bahar Junction** on rakenteilla oleva asema Singaporen Mass Rapid Transit -metrojärjestelmän Jurong Region Linella (JRL), joka on tarkoitus avata vuonna 2028. Asemalla on kaksi laituria, jotka palvelevat linjan kolmea haaraa, jotka yhtyvät asemalla. Boon Laysta saapuvien matkustajien on vaihdettava junaa päästäkseen Choa Chu Kangin suuntaan.

## Historia
9. toukokuuta 2018 Land Transport Authority (LTA) ilmoitti, että Bahar Junctionin asema rakennetaan osana Jurong Region Linea. Asema rakennetaan osana ensimmäistä vaihetta, joka koostuu 10 asemasta Choa Chu Kangin, Boon Layn ja Tawasin välillä. Aseman odotettiin valmistuvan vuonna 2026. Kuitenkin COVID-19-pandemian vuoksi rakennustöihin asetetut rajoitukset johtivat viivästyksiin ja ensimmäisen vaiheen valmistumispäivää siirrettiin vuoteen 2027. Rakennus- ja testausviivästysten vuoksi valmistumispäivää viivästytettiin edelleen vuoden 2028 puoliväliin.

## Lähteet
Joe Bidenin virkaanastujaiset

**Joe Bidenin virkaanastujaiset** Yhdysvaltain 46. presidentiksi pidettiin 20. tammikuuta 2021. Virkaanastujaiset olivat 59:nnet Yhdysvaltain presidentin virkaanastujaiset.

Joe Biden vannoi virkaanastujaisissa virkavalansa käyttäen samaa Raamattua, jota hän on käyttänyt kaikissa julkisissa viroissaan valaansa vannoessaan. Virkaanastujaisissa myös Kamala Harris vannoi varapresidentin virkavalansa.

Virkaanastujaisseremoniaa suunnittelevan komitean johtajana toimi senaattori Roy Blunt ja tapahtuman teemana oli *Our Determined Democracy: Forging a More Perfect Union* (suom. *Päättäväinen demokratiamme: kohti täydellisempää unionia*).

78-vuotiaana Bidenista tuli virkaanastujaisissaan Yhdysvaltain historian vanhin virkaan astunut presidentti. Donald Trump ohitti hänet toisissa virkaanastujaisissaan 20. tammikuuta 2025. Tällöin hän oli 78-vuotias, mutta viisi kuukautta ja kuusi päivää Bidenia vanhempi tämän vannoessa valansa.

Trump ei osallistunut virkaanastujaisiin. Virkaanastujaiset olivat ensimmäinen kerta yli 150 vuoteen, kun Yhdysvaltain istuva presidentti ei osallistunut valitun presidentin virkaanastujaisiin. Virkaanastujaiset pidettiin vain muutama viikko kongressitalon valtauksen jälkeen.

## Katso myös
* Yhdysvaltain kongressitalon valtaus 2021
* Yhdysvaltain presidentinvaalit 2020
* Donald Trumpin ensimmäiset virkaanastujaiset
* Donald Trumpin toiset virkaanastujaiset

## Lähteet

## Aiheesta muualla
DE1:n metroasema

**DE1** on suunnitteilla oleva, toistaiseksi nimeämätön asema Singaporen Mass Rapid Transit -metrojärjestelmän Downtown Linella (DTL), joka on tarkoitus avata vuonna 2035 osana linjan jatketta Bukit Panjangista Sungei Kadutiin. Asema julkistettiin 6. tammikuuta 2025, ja sen rakennustöiden on määrä alkaa vuoden 2026 puolivälissä.

## Lähteet
Törölä

**Törölä** voi tarkoittaa seuraavia asioita:
*Törölä, kylä Lappeenrannassa
*Törölän rautatieasema, rautatieliikennepaikka Lappeenrannassa
*Törölä, hotelli Hyvinkään Kytäjällä
*töröläläisyys, amerikansuomalainen lestadiolainen seurakunta.

## Sukunimiä
*Heino Törölä (1929–1982), suomalainen runoilija.

## Lähteet
Törölä (Lappeenranta)

**Törölä** on kylä Lappeenrannassa. Se sijaitsee valtatien 6 eteläpuolella, noin 13 kilometriä Lappeenrannan keskustasta länteen. Törölän halki kulkee Karjalan rata. Törölän rautatieasema palveli 1960-luvulla lyhyen aikaa matkustajaliikennettä. Sen asemarakennus on sittemmin purettu, mutta nykyisin asema toimii junakohtauspaikkana. Syksyllä 2013 Törölässä sijainnut tasoristeys korvattiin alikulkusillalla.

Törölässä on laajoja pelto-, suo- ja talousmetsäalueita, harvakseltaan asutusta ja ei juurikaan vesistöjä. Törölän länsipuolelle kaavaillaan Euroopan suurinta aurinkovoimalaa. Hanke on herättänyt suurta vastustusta paikallisten asukkaiden keskuudessa.

## Lähteet
Aidarken

**Aidarken** () on kaupunki Batkenin alueen Kadamžain piirissä Kirgisiassa. Se sijaitsee samannimisessä laaksossa 45 kilometriä Kadamžaista lounaaseen. Kaupungin pinta-ala on 14,36 neliökilometriä. Siellä oli arviolta 14&nbsp;165 asukasta vuonna 2025.

Paikkakunta on syntynyt Aidarkenin elohopeaesiintymän yhteyteen vuonna 1942. Siitä tuli kaupunki vuonna 2012. Sen lähellä toimii elohopeakaivos ja rikastamo. Kaupungissa on rajavartiosto ja erilaisia palveluja.

## Lähteet

## Aiheesta muualla
* Kaupungin sivusto
Emil Söderling

**Emil Germanus Södeling (vsta 1941 Suokko)** (28. toukokuuta 1890 Nurmijärvi – 22. huhtikuuta 1977 Helsinki) oli suomalainen järjestötoimija Terijoella, erityisesti urheilutoiminnassa. Hän oli nuoruudessaan aktiivi ja kansallisesti menestynyt yleisurheilija.

Oman yleisurheilun aktiiviuransa Söderling aloitti Kemin Kunnon riveissä, josta hän siirtyi lennätinalan tehtäviin Kouvolaan, jossa edusti paikallista Kouvolan VPK:n Urheilijoita. Kouvolalaisseuran riveissä hän saavutti SM-hopeaa kymmenottelussa 1912 helsinkiläisen Lars Hornborgin voittaessa. Söderlingin vahvimpia lajeja kymmenottelussa olivat heittolajit. Viimeiset urheilun aktiivivuotensa Söderling edusti Terijoen Ryhtiä siirryttyään Terijoen lennättimen esimieheksi. 

Terijoella asuessaan 1920- ja 1930-luvuilla Söderling oli aktiivi järjestötoimija. Urheilussa hän johti paikallisen Terijoen Urheilijoiden yleisurheiljoita. Seura liittyi myöhemmin 1930-luvulla Terijoen Kiistoon, josta tuli 1930-luvun lopun paikkakunnan pääurheiluseura. Ennen sotavuosia Söderlingin toiminta nuorisourheilussa sai SVUL:n Viipurin piirin alueella arvostusta.

Sotien jälkeen hän muutti asumaan pääkaupunkiseudulle, jossa kuoli huhtikuussa 1977. 

## Lähteet
Eclipse (Delta Goodremin kappale)

**Eclipse** on australialaisen laulaja-lauluntekijä Delta Goodremin kappale. Se julkaistiin 1. maaliskuuta 2026 ATLED Recordsin kautta. ”Eclipse” edustaa Australiaa vuoden 2026 Eurovision laulukilpailussa Itävallassa. 

Kappaleen musiikkivideon ohjasi Liam Pethick.

## Listasijoitukset

## Lähteet
Janne Immonen (nyrkkeilijä)

**Janne Immonen** on suomalainen amatöörinyrkkeilijä ja -potkunyrkkeilijä. 

## Saavutukset
Immonen voitti SM-finaaliottelun täydenkontaktin potkunyrkkeilyssä alle 71 kiloisten sarjassa 19. tammikuuta 1998. Ottelu päättyi 2. erän aikana vastustaja Esa Rajalan tekniseen tyrmäykseen. Kilpailun järjestäjinä toimi Espoon kehähait, Vantaan Kickboxing ry ja Suomen Potkunyrkkeilyliitto.

Immonen voitti nyrkkeily-uransa aikana pronssia maaliskuussa 1997 järjestetyissä nyrkkeilyn SM-kisoissa alle 71 kiloisten sarjassa.

Aktiiviuransa jälkeen Immonen on perehtynyt tuomarointiin potkunyrkkeilyn piirissä. Hän osallistui 15. maaliskuuta 2025 arvostelutuomarikoulutukseen Iisalmessa, minkä jälkeen hän astui tuomaritoimintaan.

## Muita otteluita
Immonen on nyrkkeilyuransa aikana otellut SM-kisoissa. Esimerkiksi vuoden 1997 helmikuussa Immonen otteli Petri Mannikkoa vastaan SM-kisojen semi-finaaleissa.

Potkunyrkkeilyuransa aikana Immonen on kisannut myös kansainvälisesti. Esimerkiksi 6. huhtikuuta 1998 Suomen Potkunyrkkeilyliiton järjestämissä kansainvälisissä otteluissa, Immonen otteli virolaista Dmitri Besovia vastaan.

## Lähteet

## Aiheesta muualla
*Janne Immonen vs. Esa Rajala 
*Janne Immonen vs. Dmitri Bosov
Nußloch

**Nußloch** on kunta Baden-Württembergin osavaltion pohjoisosassa Saksassa. Se sijaitsee Bergstraßen varrella ja Heidelbergin eteläpuolella.

## Maantiede
Nußlochin etäisyys Heidelbergista on kymmenen kilometriä etelään.

## Historia
Nußloch mainitaan ensi kerran Lorschin koodeksissa vuonna 766. Keskiaikana oikeudet kylään olivat epäselviä. Kolmikymmenvuotinen sota (1618–1648) ruttoineen oli tuhoisa: lähes koko asujaimisto kuoli. Vasta Kaarle Theodorin (1742–1799) aikana elämä normalisoitui. Nußloch koki nousukauden 1800-luvulla sikaritehtaidensa myötä. Yhdysvaltain joukot valtasivat kunnan toisen maailmansodan lopussa maaliskuussa 1945. Se oli säilynyt vahingoittumattomana, mutta kunnantaloon ammuttu palopommi hävitti suuren osan paikallishistoriaa. Sodan jälkeen Nußloch kasvoi voimakkaasti.

## Talous ja liikenne
Nußlochin suuria yrityksiä on ProFashion GmbH, jossa Betty Barclay valmistaa ja myy naisten vaatteita. Leica Biosystems Nussloch GmbH on erikoistunut lääketieteeseen. Bundesautobahn 5 kulkee Nußlochin länsipuolitse ja Bundesautobahn 6 eteläpuolitse. Kunnan halki kulkee Bundesstraße 3.

## Lähteet

## Aiheesta muualla
*Nußloch, Baden-Württemberg, Saksa — Sunrise, Sunset, and Daylength
Kadamžai

**Kadamžai** () on kaupunki ja Kadamžain piirin hallinnollinen keskus Batkenin alueella Kirgisiassa. Se sijaitsee Ak-Suujoen varrella 103 kilometriä Batkenista itään. Kaupungissa oli arviolta 15&nbsp;686 asukasta vuonna 2025.

Paikkakunta on syntynyt antimonikaivoksen yhteyteen vuonna 1936. Siitä tuli Frunzen kaupunkimainen taajama vuonna 1941. Kirgisian itsenäistyttyä taajama sai nimen Kadamžai, ja vuonna 2012 siitä tuli kaupunki.

Kadamžaissa toimii antimonikaivos ja rikastamo, ompelimo ja erilaisia palveluja. Paikallisia nähtävyyksiä ovat vuonna 1999 perustettu Azireti Alin pyhiinvaelluspaikka ja Žiidelikjärven virkistyskohde.

## Lähteet

## Aiheesta muualla
* Kaupungin sivusto
Kaikki keinot sallittu

**Kaikki keinot sallittu** on vuonna 2004 ensi-iltansa saanut yhdysvaltalainen komediaelokuva, jonka on ohjannut Brian Robbins. Elokuvan pääosissa on Chris Evans, Erika Christensen, Bryan Greenberg, Scarlett Johansson, Darius Miles ja Leonardo Nam. Elokuva kertoo nuorten ryhmästä, joka suunnittelee murtautuvansa SAT-kokeiden keskukseen varastaakseen kokeen vastaukset.

Elokuva julkaistiin elokuvateattereihin 30. tammikuuta 2004. Se tuotti lipputuloissa yhteensä 10,89 miljoonaa Yhdysvaltain dollaria.

## Rooleissa

Lähde: 

## Vastaanotto
Rotten Tomatoes -kerääjäsivustolla 107 arvostelusta 15 prosenttia kriitikoista antoi sille myönteisen arvostelun. Elokuvakriitikko Roger Ebert antoi elokuvalle kaksi tähteä neljästä.

## Lähteet

## Aiheesta muualla
*
Magamed Gadiev

**Magamed Gadiev** (s. huhtikuu 2005) on suomalais-venäläinen thainyrkkeilijä ja vapaaottelija, joka on otellut muun muassa Ice Cage Fightingissa ja Immun Fight Clubissa. Gadiev on thainyrkkeilyn alle 23-vuotiaiden maailman- ja euroopan mestari. Gadiev on syntynyt Ingušiassa.
## Ura
Gadiev tuli tunnetuksi TikTok -videoistaan, jossa hän haastoi useita eri henkilöitä. 

Joulukuussa 2023 Gadiev otteli ensimmäisen Ice Cage -tapahtuman pääottelussa Theo Kolehmaista vastaan. Kyseessä oli erityissääntövapaaottelu. Gadiev hävisi Kolehmaiselle kolmannen erän luovutuksella. 

Toukokuussa 2024 Gadiev otteli Ice Cage 2 -tapahtuman pääottelussa vapaaottelija Aleksi Nurmista vastaan. Ottelu käytiin ammattilaisthainyrkkeilysäännöin. Gadiev voitti ottelun ensimmäisessä erässä lääkärin keskeytyksellä. 

Marraskuussa 2024 Gadiev voitti EM-kultaa thainyrkkeilyn alle 23-vuotiaiden kisoissa Kosovossa. Finaalissa Gadiev voitti bosnialaisen Eldin Rustempasicin keskeytyksellä ensimmäisessä erässä. 

Joulukuussa 2024 Gadiev otteli uusintaottelun Theo Kolehmaista vastaan Ice Cage 3 -tapahtumassa Vantaalla. Gadiev hävisi kaikin tuomariäänin.

Toukokuussa 2025 Gadiev otteli Ice Cage 4 -tapahtumassa Helsingin jäähallissa Daniel Forsbergia vastaan. Ottelu käytiin ammattilaisthainyrkkeilysäännöin. Gadiev hävisi kaikin tuomariäänin.

Kesäkuussa 2025 Gadiev voitti kultaa alle 23-vuotiaiden MM-kilpailuissa Turkissa. Finaalissa Gadiev voitti valkovenäläisen Dzmitry Šelmanaun kaikin tuomariäänin. 

Syyskuussa 2025 Gadiev otteli Ice Cage 5 -tapahtumassa Volodymyr Holubievia vastaan Turun Gatorade Centerissä. Ottelu käytiin ammattilaispotkunyrkkeilysäännöin. Gadiev voitti ottelun toisen erän teknisellä tyrmäyksellä. Gadiev otteli syyskuussa myös F2F -tapahtumassa Helsingin jäähallissa. Kyseessä oli nyrkkeilyottelu Jussi Halosta vastaan. Gadiev tyrmäsi Halosen ensimmäisessä erässä.

Maaliskuussa 2026 Gadiev otteli Immun Fight Clubissa Helsingin jäähallissa. Vastassa oli ammattilaisnyrkkeilijä Niklas Hyvärinen. Gadiev tyrmäsi Hyvärisen kuudennessa erässä.

Gadiev kohtaa Jussi Pirttikankaan 16. toukokuuta 2026 Tampereen Nokia Areenalla. Ottelu käydään ammattilaisthainyrkkeilysäännöin.

## Ammattilaisottelut

### Thainyrkkeilyottelut

### Potkunyrkkeilyottelut

### Nyrkkeilyottelut

## Amatöörivapaaottelut

### Ottelut erityissäännöin

## Lähteet
### Viitteet
The Social Reckoning

**The Social Reckoning** on tuleva yhdysvaltalainen Aaron Sorkinin ohjaama ja käsikirjoittama elämäkerrallinen draamaelokuva vuodelta 2026. Se on hengellinen jatko-osa Sorkinin käsikirjoittamalle elokuvalle *[[The Social Network]]* (2010) ja se perustuu tapahtumiin, jotka liittyvät ilmiantaja Frances Haugenin vuonna 2021 tekemään Facebook-vuotoon. Elokuvan pääosissa ovat Mikey Madison, Jeremy Strong, Jeremy Allen White, Bill Burr, Wunmi Mosaku, Billy Magnussen ja Betty Gilpin.

*The Social Reckoning* saa ensi-iltansa Sony Picturesin levittämänä 9. lokakuuta 2026.

## Rooleissa

## Lähteet
Giraffe (tutka)

**Giraffe** on perhe ruotsalaisia tutkajärjestelmiä, joita käytetään etenkin ilmatorjunnassa. Giraffen on kehittänyt alkujaan Ericsson Microwave Systems, ja nykyään sitä valmistaa Saab. **Sea Giraffe** -järjestelmät on kehitetty merelle sota-aluksille.

Giraffea on valmistettu vuodesta 1977. Giraffesta on historiansa aikana kehitetty eri malleja, joita on myyty useisiin maihin. Tutkia on pulssi-doppler-tyyppisiä sekä passiivisia elektronisesti keilaavia (PESA) ja uudempia aktiivisia elektronisesti keilaavia (AESA). Giraffe-järjestelmät toimivat osana ilmatorjuntaa, ja itse lentäviä kohteita seuraavan tutkan lisäksi niissä on järjestelmiä toiminnan johtamiseen.

## Mallit
* Giraffe 40
* Giraffe 50AT
* Giraffe 75
* Giraffe S
* Giraffe/Sea Giraffe AMB (Agile Multi Beam)
* Giraffe 8A
* Giraffe/Sea Giraffe 4A
* Giraffe/Sea Giraffe 1X

## Lähteet

## Aiheesta muualla
* Saabin sivuilla
Kadamžain piiri

**Kadamžain piiri** () on hallintopiiri Batkenin alueella Kirgisiassa. Sen keskus on Kadamžain kaupunki. Piirin pinta-ala on 6&nbsp;100 neliökilometriä. Siellä oli arviolta 214&nbsp;635 asukasta vuonna 2025.

Kadamžain piiri rajoittuu lännessä Batkenin, idässä Ošin alueen Nookatin ja etelässä Tšoŋ Alain piireihin sekä pohjoisessa Uzbekistaniin. Piirin sisällä sijaitsee Uzbekistanin Shohimardonin ja länsirajalla Soʻxin eksklaavi. Pohjoisessa on Fergananlaakson eteläreuna ja etelässä Alaivuorten pohjoisrinteet. Korkeuserot ovat 700–5&nbsp;259 metriä merenpinnasta. Hyötykaivannaisiin kuuluvat ruskohiili, antimoni, elohopea, lyijy, kulta ja rakennusaineet.

Seudun ilmasto on mantereinen. Keskilämpötila on tammikuussa tasangoilla ja vuorten reuna-alueilla –2,6:sta –6,4:ään ja vuorilla –8,9 astetta. Heinäkuun keskilämpötilat ovat vastaavasti 28,6 ja 10,6–19,1 astetta. Vuotuinen sademäärä on 200–500 millimetriä. Jokia ovat Isfairam-Sai, Šaimerden ja Ak-Suu. Kasvillisuus on korkeusvyöhykkeittäin aavikkoa, puoliaavikkoa, aroa, katajametsää ja alppiniittyjä.

Vuonna 1938 perustetun hallintoalueen nimenä oli vuoteen 1999 saakka Frunzen piiri. Siihen kuuluvat Kadamžain ja Aidarkenin kaupungit sekä Ak-Turpakin, Birlikin, Ishak-Polothanin, Maidanin, Masalijevin, Moldo Nijazin, Orozbekovin ja Utš-Korgonin maalaiskunnat, joissa on yhteensä 113 kylää. Kaupunkiväestön osuus on 13,9 prosenttia. Vuoden 2009 väestönlaskennan mukaan asukkaista 73,8 prosenttia oli kirgiisejä, 12,3 prosenttia tadžikkeja ja 12,2 prosenttia uzbekkeja.

Kadamžain kautta kulkee Ošin ja Batkenin välinen maantie, josta haarautuu tie Uzbekistanin Ferganaan. Piirissä toimivat Kadamžain antimonikaivos ja Aidarkenin elohopeakaivos. Lisäksi on elintarviketeollisuutta. Maatalous on keskittynyt viljan, vihannesten, perunan ja hedelmien viljelyyn sekä karjanhoitoon (nautoja, lampaita, vuohia, hevosia ja siipikarjaa).

## Lähteet
Jussi Pirttikangas

**Jussi Pirttikangas** (s. 26. lokakuuta 1983) on suomalainen thainyrkkeilijä ja vapaaottelija, joka on otellut muun muassa Ice Cage Fightingissa ja Hamarassa. Pirttikangas on thainyrkkeilyn suomen mestari.

## Ammattilaisottelut

### Thainyrkkeilyottelut

### Potkunyrkkeilyottelut

## Lähteet
American Rhapsody

**American Rhapsody** on vuonna 2001 ensi-iltansa saanut yhdysvaltalais-unkarilainen draamaelokuva, jonka on ohjannut Eva Gardos. Elokuvan pääosissa on Scarlett Johansson, Nastassja Kinski ja Tony Goldwyn. Elokuva kertoo unkarilaisesta tytöstä, joka yrittää löytää paikkaansa maailmassa vanhempiensa paettua länteen kommunistivaltaa pakoon.

## Rooleissa

Lähde: 

## Vastaanotto
Rotten Tomatoes -kerääjäsivustolla 61 arvostelusta 56 prosenttia kriitikoista antoi sille myönteisen arvostelun. Elokuvakriitikko Roger Ebert antoi elokuvalle kolme tähteä neljästä.

## Lähteet

## Aiheesta muualla
*
Strix (televisiotuotantoyhtiö)

**STRIX Television** on ruotsalainen televisiotuotantoyhtiö , joka perustettiin vuonna 1988. Ruotsalaisella emoyhtiöllä, jonka omisti tuolloin MTG, oli toimistot Amsterdamissa, Kööpenhaminassa, Oslossa, Tel Avivissa ja Prahassa. Nykyään Fremantlen omistuksessa on kaksi erillistä yritystä nimeltä Strix, Ruotsissa sijaitseva Strix Television ja Norjassa sijaitseva Strix Televisjon.

Se on merkittävä kansainvälinen avustaja tosi-tv- formaatissa, joka tunnetaan nimellä 'Survivor'. Strix on tuottanut Expedition Robinsonia vuodesta 1997 lähtien yhä kasvavalle yleisölle kaikkialla Euroopassa . Yritys on myös kehittänyt, tuottanut ja jakellut muita todellisuusformaatteja, kuten *The Farm*, *[[Baari (televisiosarja)|The Bar]]* ja Harem.

STRIX *Survivor* -pelejä maailmanlaajuisesti:

* *[[Selviytyjät Suomi|Selviytyjät]]*
* *[[Expedition Robinson]]*

## Lähteet
Renault 4 E-Tech

**Renault 4 E-Tech** on ranskalaisen Renaultin vuodesta 2025 lähtien valmistama pienikokoinen, täyssähköinen crossover-tyyppinen automalli. Se perustuu samalle AmpR Small -pohjalevylle kuin Renault 5 E-Tech, ja on saanut nimensä vuosina 1961–1994 valmistetulta Renault 4 -mallilta.

## Yleiskatsaus

### Historia
Vuonna 2021 Renault ilmoitti Renault 4ever -mallin olevan yksi monista uusista sähköautoista, joita yhtiö aikoi esitellä vuoteen 2025 mennessä. ”4Ever” oli sen sähköautoprojektin nimi, jonka pohjalta syntyi lokakuussa 2022 Pariisin autonäyttelyssä esitelty 4Ever Trophy -konseptiauto. Tuotantomalli 4 E-Tech on rinnakkaismalli täyssähköiselle Renault 5 E-Techille. Molemmat mallit perustuvat samalle AmpR Small -pohjalevylle. Koska kyseinen pohjalevy jakaa puolet osistaan olemassa olevan CMF-B-pohjalevyn kanssa, tuotantokustannusten on arvioitu olevan kolmanneksen pienemmät kuin Renaultin aiemman B-segmentin sähköauton, Renault Zoen. 4 E-Techin odotetaan olevan hinnoittelultaan hieman kalliimpi kuin 5 E-Tech; mallien välisen suhteen odotetaan vastaavan polttomoottorimallien Renault Clion ja Renault Capturin välistä dynamiikkaa.

Suunnitteilla on myös kaupalliseen käyttöön tarkoitettu pakettiautoversio, joka jakaa 4 E-Techin keulan ja etuosan, mutta on varustettu suuremmalla tavaratilalla. Ratkaisu mukailee alkuperäisen Renault 4:n ja sen *R4 Fourgonnette* -pakettiautoversion välistä suhdetta.

4 E-Techiä valmistetaan yhdessä 5 E-Techin kanssa Renault ElectriCity -keskittymässä, joka muodostuu kolmesta olemassa olevasta Renaultin tehtaasta Pohjois-Ranskassa (Douai, Maubeuge ja Ruitz). Sekä 4 E-Techin SUV- että pakettiautoversiot on määrä koota Maubeugessa, kun taas 5 E-Tech kootaan Douaissa.

### Aiempi 4ever-nimen käyttö ja sähkökonversiot
Vuonna 2011 Renault sponsoroi ”Renault 4ever” -suunnittelukilpailua, jonka tarkoituksena oli herättää R4:n henki eloon alkuperäisen mallin 50-vuotisjuhlan kunniaksi.

Vuonna 2019 entisöity klassikko *R4 Plein Air* -avoauto esiteltiin 10. vuosittaisella Renault 4L International -festivaaleilla. Tähän yksittäiskappaleeseen oli asennettu Renault Twizystä lainattu sähkömoottori ja akku.

## Tuotantomalli
Lopullinen tuotantomalli paljastettiin 15. lokakuuta 2024 Pariisin autonäyttelyssä.


Tiedosto:Renault 4 E-Tech 150 Comfort Range Techno – h 22062025.jpg|Näkymä takaa
Tiedosto:Renault 4 E-Tech Electric - 06.jpg|Sisätilat


### Turvallisuus
Vuoden 2024 Euro NCAP -kolaritestistä Renault 4 E-Tech sai tulokseksi neljä tähteä viidestä.

## Konseptiauto
Ensimmäiset tiiserikuvat julkaistiin 4. lokakuuta 2022 ennen virallista debyyttiä. Konseptimalli 4Ever Trophy rakennettiin juhlistamaan humanitaarisen 4L Trophy -rallin 25-vuotisjuhlaa, ja se oli varustettu sen maasto-ominaisuuksia parantavilla muutoksilla, kuten korotetulla jousituksella (maavara 200 mm) ja mukautetulla hiilikuituisella kattotelineellä.


Tiedosto:Renault 4Ever Trophy 02.png
Tiedosto:Renault 4Ever Trophy 01.png


## Lähteet

## Aiheesta muualla
* 
* Renault 4 E-Techin virallinen suomenkielinen sivusto
White Knight Chronicles

**White Knight Chronicles** on Sony Computer Entertainmentin sekä Level-5:n kehittämä ja Sony Computer Entertainmentin julkaisema tietokoneroolipeli. Peli on julkaistu vuonna  PlayStation 3:lle.

## Pelaaminen
Pelin taistelut tapahtuvat reaaliaikaisesti ja pelaaja voi kesken taistelun vaihtaa hahmojen välillä. Pelaaja valitsee hyökkäysten ja loitsujen välillä peliohjaimen D-pad-valinnalla ja suorittaa toiminnon ympyränäppäimellä. Pelin taistelu näyttää toimintaroolipeliltä, mutta perustuu numeerisiin arvoihin. Liikeyhdistelmät ovat keskeinen osa taistelua.

## Kehitys
Pelin tuottaja Akihiro Hino on kertonut haastattelussa tavoitteena olleen 50&ndash;60 tunnin peluuaika, jonka hän sanoi olevan tyypillistä roolipelille. Studiolla oli paineita tehdä pelistä lyhyempi, jotta se julkaistaisiin PlayStation 3:n julkaisun yhteydessä, mutta hän ei halunnut lyhentää tarinaa.

## Vastaanotto
Peli sai GameSpotin arvostelussa arvosanaksi 6/10. Kehuja saivat muistettavat olennot valinnaisten sivutehtävien määrä. Moitteita sai liian helppo taistelu, tasojen sokkelomainen suunnittelu ja tarinan ennakoitavuus. 

Peli sai *[[Game Informer]]in* arvostelussa arvosanaksi 7.25/10. Arvostelussa mainittiin perinteisen japanilaisten yksinpelattavien roolipelien piirteitä, jotka yhdistyvät MMO-tyylisen pelaamiseen kolmen muun pelaajan kanssa. Pelissä on muun muassa paljon hahmon muokattavuutta ja taitojärjestelmä on syvällinen, mutta tarina on tavanomainen ja hahmon ominaisuuksien asettaminen valintavalikkoon on hankalaa.

## Lähteet

## Aiheesta muualla
*
Mashiro no oto

**Mashiro no oto** (, englanniksi käännettynä nimellä *Those Snow White Notes*) on Marimo Ragawan käsikirjoittama ja piirtämä manga, josta on tehty Hiroaki Akagin ohjaama animesarja. Mangan julkaisu alkoi vuonna 2009 *[[Gekkan Shōnen Magazine]]* -lehdessä. Animen on tuottanut Shin-Ei Animation ja sen esittäminen alkoi vuonna 2021.

## Juoni
Setsun isoisän kuoltua myös Setsun ”ääni” tai luova kipinä katosi samalla. Setsu lähtee Tokioon etsimään itseään ja tulee sattumalta Yunan pelastamaksi. Yuna toivoo näyttelijän uraa ja Setsu pyrkii kehittymään shamisenin soittamisessa.

## Lähteet
Épée (1938)

**Épée** oli Ranskan laivaston Hardi-luokan hävittäjä toisessa maailmansodassa.

## Valmistus

Alus tilattiin 31. joulukuuta 1935 Bordeaux'sta Forges et Chantiers de la Girondelta, missä köli laskettiin 15. lokakuuta 1936. Alus laskettiin vesille 26. lokakuuta 1938 ja miehitettiin koeajoja varten 1. joulukuuta 1939. Aluksen vastaanottokokeet alkoivat 9. huhtikuuta 1940.

## Palvelus
Alus oli toukokuussa tykistöammunnoissa testattaessa aluksen aseita. Saksan aloitettua hyökkäyksensä Ranskaan alus aloitti palveluksensa 14. kesäkuuta 1940, vaikka se ei ollut vielä täysin varustettu. Se saattoi *Jean Bartin* Casablancaan. Yöllä 24.-25. syyskuuta 1940 alus lähti *[[Fleuret (1938)|Fleuretin]]*, *[[Fougueux (1928)|Fougueuxin]]*, *[[FS Frondeur (1929)|Frondeurin]]* kanssa Casablancasta iskeäkseen Gibraltarinsalmen liikenteeseen. Iskun oli tarkoitus olla kosto operaatio Menacesta. Osasto kahakoi Britannian kuninkaallisen laivaston hävittäjän kanssa ennen saapumista Oraniin. Alus palasi 30. syyskuuta *Frondeurin* kanssa Casablancaan.

Alus saapui 15. lokakuuta Oraniin, mistä se saattoi 6. marraskuuta *Le Hardin*, *Fleuretin*, *[[Mameluk (1939)|Mamelukin]]* ja *[[Lansquenet (1939)|Lansquenetin]]* kanssa taistelulaiva *[[FS Provence (1913)|Provencen]]* Touloniin. Osasto saapui 8. marraskuuta Touloniin. Touloniin keskitetyt Hardi-luokan alukset muodostivat 10. hävittäjädivisioonan, jonka aluksista vain kolme oli täysin palveluskelpoisia. Alus nimettiin 29. maaliskuuta 1941 uudelleen *Adroitiksi*.

Aluksen miehistö upotti 27. marraskuuta 1942 aluksensa Toulonissa Qual Noëliin Saksan vallatessa Vichyn Ranskan hallinnoiman alueen. Hylky nostettiin 20. huhtikuuta 1943. Alus liitettiin Italian laivastoon nimellä *RN FR33*. Se vaurioitui 24. marraskuuta 1943 ja 4. helmikuuta 1944 liittoutuneiden ilmahyökkäyksissä. Hylky nostettiin syyskuussa 1945 ja romutettiin.

## Lähteet
*
* 
*

### Viitteet
Olli Ahtola

**Olli Tapani Ahtola** (s. 12. syyskuuta 1944 Hämeenlinna) on suomalainen kauppatieteilijä ja markkinoinnin emeritusprofessori.

Olli Ahtolan vanhemmat olivat taidemaalarit Taisto Ahtola ja Raakel Elina Koskinen. Pankkiekonomisti Juha Ahtola oli hänen veljensä ja taidehistorioitsija Leena Ahtola-Moorhouse on hänen sisarensa. Olli Ahtola avioitui 1967 Anneli Sedigin kanssa. Ahtola valmistui ekonomiksi Turun kauppakorkeakoulusta 1967 ja suoritti ylemmän korkeakoulututkinnon Kaliforniassa 1968. Tohtoriksi hän väitteli Illinoisin yliopistossa 1973. 

Ahtola oli tutkimusassistentti Illinoisin yliopistossa 1969–1972, apulaisprofessori Rochesterin yliopistossa 1972–1973 ja Floridan yliopistossa 1973–1982 ja apulaisprofessori ja professori Denverin yliopistossa 1982–1989. Apulaisprofessori Tampereen yliopistossa hän oli 1989–1991 ja markkinoinnin professori Helsingin kauppakorkeakoulussa, sittemmin Aalto-yliopistossa, vuodesta 1991. Hän toimi kauppakorkeakoulun 2. vararehtorina 1996–1999 ja 1. vararehtorina 1999–2009.  Ahtola oli myös vieraileva professori Uudessa Seelannissa 1979.

## Lähteet
Mameluk (1939)

**Mameluk** oli Ranskan laivaston Hardi-luokan hävittäjä toisessa maailmansodassa.

## Valmistus

Alus tilattiin 4. toukokuuta 1936 Nantesista Ateliers et Chantiers de la Loirelta, missä köli laskettiin 1. tammikuuta 1937. Alus laskettiin vesille 18. helmikuuta 1939 ja miehitettiin koeajoja varten 20. joulukuuta. Aluksen vastaanottokokeet alkoivat 9. toukokuuta 1940.

## Palvelus
Alus oli edelleen koeajojen jälkeisessä propulsiojärjestelmän tarkastuksessa, kun se lähti Lorientista 17. kesäkuuta 1940 liittyäkseen  *[[FS Jean Bart (1940)|Jean Bartin]]* Casablancaan saattavaan osastoon.

Alus saapui 5. marraskuuta Oraniin, mistä se saattoi seuraavana päivänä *Le Hardin*, *[[Fleuret (1938)|Fleuretin]]*, *[[Épée (1938)|Épéen]]* ja *[[Lansquenet (1939)|Lansquenetin]]* kanssa taistelulaiva *[[FS Provence (1913)|Provencen]]* Touloniin. Osasto saapui 8. marraskuuta Touloniin. Touloniin keskitetyt Hardi-luokan alukset muodostivat 10. hävittäjädivisioonan, jonka aluksista vain kolme oli täysin palveluskelpoisia. Alus siirrettiin 8. toukokuuta Marokkoon, mistä se palasi 17. lokakuuta.

Aluksen miehistö upotti 27. marraskuuta 1942 aluksensa Toulonissa Quai de l'Artilliehen Saksan vallatessa Vichyn Ranskan hallinnoiman alueen. Hylyn nosto keskeytettiin. Pommi vaurioitti 4. helmikuuta 1944 hylkyä. Hylky nostettiin 1947 ja romutettiin.

## Lähteet
*
* 
*

### Viitteet
Pamela Rendi-Wagner

**Pamela Rendi-Wagner**, o.s. Wagner (s. 7. toukokuuta 1971 Wien) on itävaltalainen lääkäri ja entinen poliitikko, joka on toiminut muun muassa Itävallan sosiaalidemokraattisen puolueen (SPÖ) puheenjohtajana. Kesäkuusta 2024 lähtien hän on johtanut Euroopan tautienehkäisy- ja -valvontakeskusta (ECDC).

## Elämä ja ura
Pamela Rendi-Wagner opiskeli lääketiedettä Wienin yliopistossa, mistä hän valmistui 1996. Tämän jälkeen hän erikoistui trooppiseen lääketieteeseen, jota hän opiskeli myös Lontoossa. Työskenneltyään lääkärinä Wienissä infektiosairauksien ja trooppisen lääketieteen alalla hän toimi vuosina 2008–2011 vierailevana dosenttina Tel Avivin yliopistossa, epidemiologian ja tautienehkäisyn laitoksella. Vuosina 2011–2017 hän johti Itävallan liittovaltion terveys- ja naisasiain ministeriön julkisen terveydenhuollon ja lääketieteellisten asiain osastoa, ja sen ohella hän opetti Wienin lääketieteellisen yliopiston julkisen terveydenhuollon keskuksessa.

Puoluepolitiikkaan Rendi-Wagner ei ollut aktiivisesti osallistunut, lukuun ottamatta jäsenyyttä akateemisten sosiaalidemokraattien yhdistyksessä, ennen kuin hänet yllättäen maaliskuussa 2017 nimitettiin Christian Kernin hallituksen naisasiain ja terveysministeriksi. Sosiaalidemokraattiseen puolueeseen hän oli liittynyt vain päivää aiemmin. Ministerikautensa päätyttyä lokakuun 2017 parlamenttivaalien jälkeen hän ei palannut entiseen työpaikkaansa ministeriöön vaan toimi vuosina 2017–2023 kansanedustajana.

Christian Kern luopui SPÖ:n puheenjohtajuudesta vuonna 2018 ja nimesi seuraajakseen Rendi-Wagnerin, joka valittiin marraskuun 2018 puoluekokouksessa 97,8 %:lla äänistä puolueen historian ensimmäiseksi naispuoliseksi puheenjohtajaksi. Hänen johdollaan SPÖ:n vaalitulos kevään 2019 parlamenttivaaleissa oli puolueen historian heikoin, vain 22 % äänistä ja viisi prosenttiyksikköä vähemmän kuin edellisissä vaaleissa. Puolueen sisällä Rendi-Wagnerin johtajuutta kyseenalaistettiin jatkuvasti, ja lopulta johtajakiista Burgenlandin SPÖ:n johtajan Hans Peter Doskozilin kanssa päätettiin ratkaista puolueen jäsenistön äänestyksellä. Keväällä 2023 suoritetussa jäsenkyselyssä Rendi-Wagner jäi niukasti kolmanneksi sekä Doskozilin että kisaan mukaan ilmoittautuneen Andreas Bablerin taakse. Hän ilmoitti vetäytyvänsä puolueen johtajuudesta. Heinäkuussa 2023 Rendi-Wagner luovutti myös kansanedustajan mandaattinsa Muna Duzdarille.

Kesäkuussa 2024 Rendi-Wagner valittiin seuraavaksi viisivuotiskaudeksi johtamaan Euroopan tautienehkäisy- ja -valvontakeskusta.

## Yksityiselämä
Rendi-Wagner on kertonut kasvaneensa Wienin Favoritenin työläiskaupunginosassa nuoren yksinhuoltajaäidin lapsena. Hänen äitinsä työskenteli avioeron jälkeen lastentarhanopettajana ja sittemmin sihteerinä. Isä, sosiaalipsykologi Wolfgang Wagner, on toiminut professorina Linzin yliopistossa, sittemmin Tarton yliopistossa ja Viron sotakorkeakoulussa.

Rendi-Wagnerin puoliso Michael Rendi on toiminut Itävallan suurlähettiläänä Israelissa. Pariskunnalla on kaksi tytärtä.

## Lähteet
Batkenin piiri

**Batkenin piiri** () on hallintopiiri Batkenin alueella Kirgisiassa. Sen keskus on Batkenin kaupunki, joka ei kuulu piiriin. Batkenin piirin pinta-ala on 6&nbsp;200 kilometriä. Siellä oli arviolta 104&nbsp;171 asukasta vuonna 2025.

Batkenin piiri rajoittuu idässä Kadamžain ja lännessä Leilekin piireihin, kaakossa Ošin alueen Tšoŋ Alain piiriin, pohjoisessa Uzbekistaniin sekä etelässä ja luoteessa Tadžikistaniin. Piirin sisällä sijaitsee Tadžikistanin Voruxin ja itärajalla Uzbekistanin Soʻxin eksklaavi. Se käsittää Batkenin laakson, Sohin ja Isfaran rotkot sekä Alai- ja Turkestanvuorten pohjoisrinteet. Hyötykaivannaisiin kuuluvat kivihiili, nefeliinisyeniitti ja rakennusaineet.

Seudulla vallitsee mannerilmasto. Tammikuun keskilämpötila on laaksoissa –4,1 ja vuorilla –15 ja heinäkuun keskilämpötila vastaavasti 29,2 ja 10 astetta. Vuotuinen sademäärä on laaksoissa 100–200 ja vuorilla 300–450 millimetriä. Suuria jokia ovat Soh ja Isfara. Piirissä sijaitsee Törtkülin tekojärvi. Kasvillisuus on korkeusvyöhykkeittäin puoliaavikkoa, aroa, kataja- ja mantelimetsää ja alppiniittyjä.

Vuonna 1933 perustettuun piiriin kuuluvat Ak-Sain, Ak-Tatyrin, Altyn-Bešikin, Kara-Bakin, Samarkandekin, Suu-Bašyn ja Tört-Külin maalaiskunnat, joissa on yhteensä 48 kylää. Vuoden 2009 väestönlaskennan mukaan asukkaista 99,6 prosenttia oli kirgiisejä.

Batkenista on maantieyhteys Ošiin. Asukkaiden pääelinkeino on maatalous, joka on erikoistunut puutarhaviljelyyn ja lampaanhoitoon. Piirissä viljellään viljaa, tupakkaa, öljykasveja, perunaa, vihanneksia, hedelmiä ja viinirypäleitä. Tuotantoeläimiä ovat naudat, lampaat, vuohet, hevoset ja siipikarja. Lisäksi on elintarviketeollisuutta.

## Lähteet
Lansquenet (1939)

**Lansquenet** oli Ranskan laivaston Hardi-luokan hävittäjä toisessa maailmansodassa.

## Valmistus

Alus tilattiin 4. toukokuuta 1936 Bordeaux'sta Forges et Chantiers de la Girondelta, missä köli laskettiin 17. joulukuuta. Alus laskettiin vesille 20. toukokuuta 1939 ja miehitettiin koeajoja varten 20. joulukuuta. Aluksen vastaanottokokeet alkoivat 1. kesäkuuta 1940.

## Palvelus
Alus lähti 24. kesäkuuta telakalta, vaikka aluksella ei ollut koskaan ennen matkattu omin konein. Saksan kenttätykistöpatterit tulittivat alusta, joka matkasi alas Girondea. Alus saapui 27. kesäkuuta Casablancaan.

Alus saapui 5. marraskuuta Oraniin, mistä se saattoi seuraavana päivänä *Le Hardin*, *[[Fleuret (1938)|Fleuretin]]*, *[[Épée (1938)|Épéen]]* ja *[[Mameluk (1939)|Mamelukin]]* kanssa taistelulaiva *[[FS Provence (1913)|Provencen]]* Touloniin. Osasto saapui 8. marraskuuta Touloniin. Touloniin keskitetyt Hardi-luokan alukset muodostivat 10. hävittäjädivisioonan, jonka aluksista vain kolme oli täysin palveluskelpoisia.

Alus oli vartioaluksena (), kun se upposi La Seyneen. Hylky nostettiin 24. huhtikuuta 1943. Alus lähti 30. huhtikuuta Toulonista. Siitä tuli Imperiassa Italian laivaston *RN FR34* ja edelleen Saksan laivaston *TA-34*. Aluksen miehistö upotti aluksensa Genovassa. Hylky nostettiin ja hinattiin 19. maaliskuuta 1946 Touloniin, missä se nimettiin *Cycloneksi*. Aluste ei koskaan kuitenkaan kunnostettu. Se poistettiin 22. syyskuuta 1958 laivastoluettelosta. 

## Lähteet
*
* 
*

### Viitteet
Koukku (lyönti)

**Koukku** kamppailulajeissa käytetty lyönti. Se on vaakatasossa tehty puoliympyrän muotoinen lyönti, jonka tarkoituksena on ohittaa vastustajan etusuojaus ja osua leukaan. Lyönnin voi tehdä sekä etu- että takakädellä. **Alakoukku** on vartaloon tehty koukku, jonka tarkoituksena on osua maksaan tai sisuspunokseen.

Koukkua käytetään esimerkiksi nyrkkeilyssä ja potkunyrkkeilyssä.

## Tekniikka
Koukku voidaan lyödä siten, että peukalo osoittaa lyönnin lopussa lyöjää itseään päin. Vaihtoehtoisesti peukalo voi osoittaa ylös tai alas päin. Suurin osa koukun voimasta tulee koko käden vääntömomentista, joka muodostuu vartalon pyörimisliikkeestä. Osa voimasta tulee myös siitä, kun kehonpaino siirretään jalalta toiselle. 

Yleinen virhe koukkua tehdessä on olla hyödyntämättä kehonpainoa, näin ollen käyttäen pelkästään käsiä lyönnin tekemiseen. Muita virheitä ovat esimerkiksi lyöntien virittäminen, suojauksen tiputtaminen ja liian pitkä lyöntietäisyys.

## Puolustaminen
**Yläkoukku** eli päähän tähdätty koukku puolustetaan esimerkiksi seuraavilla tavoilla:

* **Suojauksen siirto** — hanska nostetaan suojaamaan korvaa ja leukaa siltä puolelta, johon lyönti kohdistuu. Tärkeää on nostaa kyynärpää suojaamaan naamaa siltä varalta, että lyönti onkin suora. Huono puoli tässä puolustautumistekniikassa on se, että vartalo jää ilman suojausta.
* **U-väistö** — kehonpaino siirretään aluksi sille puolelle, josta lyönti ei ole tulossa. Tämän jälkeen tehdään U-kirjaimen muotoinen väistöliike lyönnin ali. Väistöliikkeen aikana paino siirtyy jalalta toiselle siten, että on helppo tehdä vastaisku. Väistön aikana on tärkeää säilyttää katsekontakti vastustajaan.

**Alakoukku** eli vartaloon tähdätty koukku puolustetaan yleensä laskemalla kyynärpää alemmas suojaamaan vartaloa. Tärkeää on suojata leukaa koko sen ajan, kun tätä tekniikkaa käytetään.

## Lyöntiyhdistelmät
Tyypillisiä lyöntiyhdistelmiä, jotka sisältävät koukun ovat esimerkiksi seuraavat:

* Etukäden suora — **takakäden koukku**
* Takakäden suora — **etukäden koukku**
* Takakäden kohokoukku — **etukäden koukku**
* Takakäden suora — etukäden suora — **takakäden koukku**

## Lähteet
Kamilla Oresvärd

**Kamilla Oresvärd** (s. 1967 Falun) on ruotsalainen rikoskirjailija. Hän julkaisi ensimmäisen romaaninsa 47-vuotiaana tehtyään ensin pitkän uran liike-elämässä. 

Oresvärd on ollut Storytel Awards -ehdokkaana ja hänen kirjojensa oikeudet on myyty lukuisiin eri maihin. 

Kamilla Oresvärdin rikosromaaneja on julkaistu suomeksi kolme sarjaa. Suomenkieliset käännökset on julkaissut Gyldendal Astra. Sarjan äänikirjat lukee Krista Putkonen-Örn. 

## Sarjat
Vuonna 2022 alkanut Mona Schiller -sarja sijoittuu Vargönin pienen työläisyhteisön ympärille. Sarjassa kohdataan julmankaunista luontoa, salaperäisiä mysteereitä ja epätavallisia persoonia. Sarjan keskiössä on 56-vuotias Mona Schiller, peloton ja piinkova nainen, jotka ratkoo rikoksia, mutta kantaa omia synkkiä salaisuuksiaan. Sarjan on suomentanut Sofia Olsson. 

Vuonna 2025 alkanut Greta Leikler -rikossarja seuraa murhasta syytetyn sirkustaitelijana matkaa kohti oikeutta. Sarjan on suomentanut Taru Luojola. 

Vuonna 2024 alkanut Stina Seger -sarja kertoo rikoskomisario Stina Segeristä ja Göteborgin poliisista. Sarjan on suomentanut Pirjo Lintuniemi. 

## Teokset

### Kirjoja
* 
* 
* 
* 
* 
* 
* 
* 
* 
* 
* 
## Lähteet

## Aiheesta muualla
Kidutusmuseo (San Marino)

**Kidutusmuseo** () on San Marinon pääkaupungissa sijaitseva museo, joka käsittelee kidutusta ja kidutusvälineitä. Museon esineistö kattaa satakunta erilaista kidutusvälinettä, jotka ajoittuvat 1500–1700-luvuille. Lisäksi näytillä on uudempia esineitä, jotka ovat rekonstruktioita.

Museo on avoinna klo 10–19, mutta vain osan viikosta.

## Lähteet
Casque (1938)

**Casque** oli Ranskan laivaston Hardi-luokan hävittäjä toisessa maailmansodassa.

## Valmistus

Alus tilattiin 4. toukokuuta 1936 La Seyne-sur-Meristä Forges et Chantiers de la Méditerranéelta, missä köli laskettiin 30. marraskuuta. Alus laskettiin vesille 2. marraskuuta 1938 ja miehitettiin koeajoja varten 15. joulukuuta 1939. Aluksen vastaanottokokeet alkoivat 25. huhtikuuta 1940.

## Palvelus
Alus lähti 20- kesäkuuta 1940 Toulonista Oraniin. Britannian kuninkaallisen laivaston hyökätessä 3. heinäkuuta Mers-el-Kebiriin alus lähti merelle, mutta joutui palaamaan satamaan potkureiden vahingoituttua. Alus lähti 7. heinäkuuta *[[Le Corsaire (1939)|Le Corsairen]]* kanssa Touloniin. Alus korvasi 1. toukokuuta 1942 *[[FS Le Hardi (1938)|Le Hardin]]* vartioaluksena, mutta alus oli palveluskelpoinen vasta 1. heinäkuuta.

Aluksen miehistö upotti 27. marraskuuta 1942 aluksensa Toulonissa Quai de l'Artilliehen Saksan vallatessa Vichyn Ranskan hallinnoiman alueen. Hylyn nosto keskeytettiin ja peruutettiin sen vaurioiduttua 29. huhtikuuta 1944 liittoutuneiden ilmahyökkäyksessä. Hylky nostettiin 1948 ja romutettiin Port de Boucissa.

## Lähteet
*
* 
*

### Viitteet
Kansallisuuskansankomissariaatti

**Kansallisuuskansankomissariaatti** () oli Neuvosto-Venäjän hallinnossa etnisten vähemmistöjen asioista vastannut valtionhallinnon viranomainen, jonka asetti kansankomissaarien neuvosto ja jonka johdossa oli kansallisuuskansankomissaari Josif Stalin. Etnisten vähemmistöjen kohtelussa noudatettiin liberaalia politiikkaa, jonka nimi venäjäksi oli *korenizatsija.* Sen mukaan etnisille vähemmistöille suotiin rajoitettu autonomia, ja paikallisten hallintoelinten jäseniksi valittiin ensisijaisesti paikalliseen kansallisuusryhmään kuuluvia henkilöitä. Kansallisuuskansankomissariaatin toiminta päättyi vuonna 1924, ja sen tehtävät siirrettiin Neuvostoliiton toimeenpanevalle keskuskomitealle. 

## Lähteet
Ak-Buura

**Ak-Buura** () on Karadarjan sivujoki Ošin alueen Nookatin ja Kara-Suun piireissä Kirgisiassa. Sen pituus on 136 kilometriä, valuma-alueen laajuus 2&nbsp;540 neliökilometriä ja keskimääräinen virtaus 21,4 kuutiometriä sekunnissa.

Alaivuorilta alkunsa saava joki virtaa Ak-Buuran rotkossa ja Ošin kaupungin läpi. Sen nimenä on yläjuoksulla Kitši Alai ja keskijuoksulla Turuk. Sivujokia ovat Tšekildek, Kyrk-Ketšüü, Taldy-Bulak (oikean- ja vasemmanpuoleinen), Koš-Moinok, Žiltik-Suu ja Tšugam. Vettä käytetään maatalouden keinokasteluun ja Ošin kaupungin vesihuoltoon. Joen keskijuoksulla sijaitsevat Pananin tekojärvi ja Ak-Buuran rauhoitusalue.

## Lähteet
Polynesian kulttuurikeskus

**Polynesian kulttuurikeskus** () on havaijilainen kulttuurikeskus ja museo, joka esittelee polynesialaista kulttuuria. Se sijaitsee O‘ahun saaren pohjoisrannikolla sijaitsevassa Lā‘ien asutuskeskuksessa. Kulttuurikeskusta ylläpitäjä on Myöhempien aikojen pyhien Jeesuksen Kristuksen kirkko, joka operoi samalla tontilla toimivaa Havaijin Brigham Youngin yliopistoa (BYU). 

Kulttuurikeskus sai alkunsa vuonna 1962, kun MAP-kirkon silloinen presidentti David O. McKay hyväksyi suunnitelman voittoatavoittelemattoman kulttuurikeskuksen rakentamisesta. Yksi sen tarkoituksista olisi luoda työpaikkoja BYU:n opiskelijoille. Keskimäärin 600–700 yliopiston opiskelijaa työskentelee kulttuurikeskuksessa yhden lukuvuoden aikana. Opiskelijat muodostavat suurimman osan kulttuurikeskuksen työvoimasta.

Alue on rakennettu siten, että kutakin suurta polynesialaista kulttuurikeskittymää esittelee yksi niin sanottu kylä. Havaijilaiselle, tongalaiselle, samoalaiselle, maorilaiselle, fidžiläiselle ja tahitilaiselle kulttuurille on omat kylänsä. Lisäksi kulttuurikeskuksessa on polynesialaisen taiteen teatteri, tori, kaksi ravintolaa sekä erilline tila lū‘aun pidolle. Vuonna 2018 kultturikeskuksessa kävi 700 000 vierailijaa, minkä johdosta se on yksi Havaijin suosituimmista matkailukohteista.

Kulttuurikeskus on avoinna maanantaista lauantaihin. Kulttuurikeskuksen tontti on yhteensä 42 eekkeriä hieman vajaa 17 hehtaaria.

## Lähteet